## Uredba o osiguravanju sredstava, ostvarivanju prava i načinu isplate minimalnih plaća i naknada određenim fizičkim i pravnim osobama

### NN 54/1993 (7.6.1993.), Uredba o osiguravanju sredstava, ostvarivanju prava i načinu isplate minimalnih plaća i naknada određenim fizičkim i pravnim osobama

# VLADA REPUBLIKE HRVATSKE

Na temelju članka 1. Zakona o ovlasti Vlade Republike Hrvatske da donosi
uredbe kojima se određuju pojedina pitanja iz djelokruga Sabora Republike
Hrvatske ("Narodne novine", broj 74/92) Vlada Republike Hrvatske
je na sjednici održanoj 4. lipnja 1993. godine donijela

## UREDBU

### o osiguravanju sredstava, ostvarivanju prava i načinu isplate minimalnih plaća i naknada određenim fizičkim i pravnim osobama

OPĆE ODREDBE

Članak 1.

Ovom Uredbom utvrđuje se način osiguravanja sredstava, način ostvarivanja
prava kao i način isplate osiguranih sredstava za minimalne plaće radnicima
i drugim fizičkim osobama koje imaju na to pravo zbog posljedica prouzročenih
ratom protiv Republike Hrvatske. Prema odredbama ove Uredbe, korisnicima
sredstava iz članka 2. točke 1. i 2. osiguravaju se sredstva za bruto minimalne
plaće, a individualnim poljoprivrednicima za naknadu bruto minimalnih plaća
(u daljnjem tekstu: plaća).

KORISNICI SREDSTAVA

Članak 2.

Korisnici sredstava prema odredbama ove Uredbe su:

1. organizacije, odnosno poslodavci, prema odredbama Zakona o radnim
odnosima ("Narodne novine", broj 25/92 - pročišćeni tekst),

2. fizičke osobe koje samostalno obavljaju gospodarsku djelatnost (obrtnici
i dr ), koji su uredno plaćali poreze i do prinose,

3. individualni poljoprivrednici koji su uredno plaćali poreze i doprinose
za mirovinsko-invalidsko i zdravstveno osiguranje. Iznimno, smatra se da
su osobe iz točke 2. i 3. stavka l ovoga članka uredno platile poreze i
doprinose ako su nastupile okolnosti iz članka 3. ove Uredbe.

UVJETI ZA OSIGURAVANJE SREDSTAVA

Članak 3.

Korisnicima sredstava iz članka 2. ove Uredbe osiguravaju se sredstva
pod uvjetom da ne mogu obavljati svoju djelatnost zbog uvjeta i posljedica
prouzročenih obrambenim ratom, kao što su:

- nemogućnost rada, odnosno obavljanja djelatnosti zbog potpunog uništenja
poduzeća, radnje, gospodarskih objekata i sl.,

- nemogućnost rada, odnosno obavljanja djelatnosti zbog djelomičnog
uništenja poduzeća, radnje, gospodarskih objekata i sl.,

- nemogućnost rada, odnosno obavljanja djelatnosti zbog drugih okolnosti
prouzročenih obrambenim ratom (privremeno okupirano područje, prekinuta
infrastruktura, komunikacije i sl.).

KORISNICI PRAVA NA ISPLATU PLAĆE

Članak 4. Korisnici prava na isplatu minimalne plaće, odnosno naknade
minimalne plaće, prema odredbama ove Uredbe (u daljnjem tekstu: korisnici
plaće) su:

1. radnici zaposleni u organizacijama, odnosno kod poslodavaca,

2. fizičke osobe koje obavljaju samostalno gospodarsku djelatnost (obrtnici
i dr.), te radnici kod njih zaposleni, 3. individualni poljoprivrednici.

UTVRĐIVANJE PRAVA KORISNIKA SREDSTAVA

Članak 5.

Prava korisnika sredstava na osiguranje sredstava i okolnosti navedene
u članku 3. ove Uredbe, utvrđuje Županijsko poglavarstvo, prema sjedištu
i prebivalištu korisnika. Prava iz stavka 1. ovoga članka utvrđuju se na
temelju pisanoga zahtjeva korisnika sredstava iz članka 2. ove Uredbe.
Korisnik podnosi zahtjev svaki mjesec u zadnjoj dekadi z.a prethodni mjesec
Uz zahtjev prilaže i popis radnika i razloge nemogućnosti obavljanja djelatnosti,
odnosno rada. Županijsko poglavarstvo zatražit će provjeru podataka navedenih
u zahtjevu korisnika sredstava i to od Zavoda za platni promet, odnosno
od organa uprave kod kojeg se vode podaci o prihodima i porezima građana.
Županijskom poglavarstvu dužni su, na njegov zahtjev, davati podatke potrebne
za rješavanje zahtjeva korisnika sredstava i drugi organi. Županijsko poglavarstvo
odmah donosi odluku o pravu korisnika sredstava na osiguravanje sredstava
za isplatu plaća. Odluka obavezno sadrži mjesec na koji se odnosi odluka,
puni naziv korisnika iz članka 2. ove Uredbe, mjesto sjedišta, prebivališta,
odnosno boravka korisnika, kratak opis razloga nemogućnosti obavljanja
djelatnosti, odnosno rada iz članka 3. ove Uredbe, te popis svih korisnika
prava na isplatu plaće kao i ukupni iznos sredstava za isplatu plaće, odnosno
naknade. Odluka iz stavka 5. ovoga članka dostavlja se područnoj službi,
odnosno ispostavi Zavoda za zapošljavanje, korisniku sredstava i Uredu
za prognanike i izbjeglice Područne službe odnosno ispostave Zavoda za
zapošljavanje, odmah dostavljaju odluke iz stavka 5. ovoga članka Središnjoj
službi Zavoda za zapošljavanje Zagreb.

OSIGURAVANJE SREDSTAVA I NAČIN OSTVARIVANJA PRAVA

Članak 6.

Sredstva za isplatu plaća po odredbama ove Uredbe osigurava Republika
Hrvatska iz državnoga proračuna.

Članak 7.

Zavod za zapošljavanje - Središnja služba, Zagreb (u daljnjem tekstu:
Zavod), na temelju dostavljenih odluka iz članka 5. ove Uredbe, podnosi
zahtjev Ministarstvu financija za osiguravanje sredstava. Na zahtjev Zavoda
iz stavka 1. ovoga članka, Ministarstvo financija osigurava i doznačuje
sredstva za korisnike iz članka 2. ove Uredbe na račun Zavoda.

Članak 8.

Korisnik kredita iz članka 2. ove Uredbe zakljućit će ugovor o kreditu
kojim se utvrđuju obveze korisnika sredstava sa bankom koju odredi Zavod.
Ugovor o kreditu zaključuju organizacije, odnosno poslodavci. Ugovor o
kreditu, za korisnike sredstava koji zapošljavaju do pet radnika, za fizičke
osobe i poljoprivrednike, od nosno organizacije ili za poslodavce, zaključuje
Županijsko poglavarstvo, uz prethodnu odluku Županijske skupštine ili Gradske
skupštine, prema mjestu sjedišta korisnika sredstava. Sredstva korisnicima
iz članka 2. ove Uredbe odobravaju se u vidu kredita na rok od 180 dana,
uz mogućnost odgode s kamatnom stopom u visini eskontne stope Narodne banke
Hrvatske. Prilikom zaključenja ugovora o kreditu sa poslovnom bankom, korisnik
sredstava iz članka 2. ove Uredbe dužan je na zahtjev banke dostaviti dokaze
o osiguranju i mogućnostima otplate kredita.

Članak 9.

Nakon zaključenog ugovora o kreditu, Zavod doznačuje sredstva: 1. korisniku
sredstava koji zapošljava više od pet radnika - izravno, odnosno na način
kako je to u odluci Županijskoga poglavarstva određeno, 2. za korisnike
sredstava koji zapošljavaju do pet radnika, odnosno fizičke osobe i individualne
poljoprivrednike, na žiro-račun nadležne područne službe Zavoda za zapoš
ljavanje. Korisnici sredstava koji zapošljavaju više od pet radnika, neposredno
isplaćuju plaću korisniku plaće. Za korisnike sredstava koji zapošljavaju
do pet radnika, odnosno fizičke osobe i individualne poljoprivrednike korisnika
plaće, plaću isplaćuje Zavod za zapošljavanje, odnosno mjesno nadležne
podrućne službe i ispostave, prema mjesku sjedišta, prebivališta ili boravišta
korisnika plaće. Prilikom isplate plaće korisniku plaće isplatilac je obvezan
obračunati i isplatiti doprinose s osnova plaće.

Članak 10.

Korisnici sredstava iz članka 2. ove Uredbe ostvaruju pravo na osiguravarije
sredstava od dana kada su nastale okolnosti iz članka 3. ove Uredbe. Prestanak
okolnosti iz članka 3. ove Uredbe utvrđuje Županijsko poglavarstvo.

Članak 11.

Korisnik plaće iz članka 4. ove Uredbe, dužan je raditi u drugoj organizaciji,
odnosno kod drugoga poslodavca ako ga uputi Zavod, odnosno po zahtjevu
Županijskoga po glavarstva i ako bude obuhvaćen radnom obvezom. Ako korisrlik
plaće odbije raditi temeljem odredbe stavka 1. ovoga članka, prestaje mu
pravo na isplatu plaće temeljem odredaba ove Uredbe. O odbijanju rada korisnika
plaće, nadležna područna služba Zavoda za zapošljavanje, obavijestit će
organizaciju, onosno poslodavca kod kojeg je zaposlen. Organizacija, odnosno
poslodavac, obustavit će isplatu plaće korisniku, za vrijeme za koje je
on odbio raditi, u smislu odredbe stavka 1. ovoga članka.

Članak 12.

Ostvarivanjem prava po odredbama ove Uredbe korisniku plaće iz članka
4. ove Uredbe prestaje pravo na novčanu naknadu koju je stekao temeljem
priznatoga statusa prognanika ili izbjeglice.

Članak 13.

Radnicima koji ostvaruju pravo na plaću prema odredbama ove Uredbe kao
i radnicima prognanicima, te izbjeglicama koji zbog okolnosti i posljedica
obrambenog rata nisu u mogućnosti raditi na svojim radnim mjestima, ne
prestaje radni odnos dok postoje navedene okolnosti. Pravo na plaću osobama
iz članka 4. točaka 2 i 3. ove Uredbe i pravo iz stavka 1. ovoga članka,
ne priznaje se radnicima koji su na bilo koji način sudjelovali u neprijateljskim
aktivnostima protiv Republike Hrvatske. Odluku o prestanku prava iz stavka
1. ovoga članka donosi nadležno Županijsko poglavarstvo. Korisnik plaće
dužan je vratiti svote novčanih primanja koje je ostvario protivno odredbama
ove Uredbe.

KAZNENE ODREDBE

Članak 14.

Novčanom kaznom u dinarskoj protuvrijednosti od 200 do 1000 DEM, kaznit
će se za prekršaj organizacija, odnosno poslodavac koji koristi rad korisnika
plaće protivno odredbi stavka 1. članka 11. ove Uredbe. Za prekršaj iz
stavka 1. ovoga članka, novčanom kaznom u dinarskoj protuvrijednosti od
100 do 200 DEM, kaznit će se i odgovorna osoba u organizaciji ili kod poslodavca.

Članak 15.

Novčanom kaznom u dinarskoj protuvrijednosti od 100 do 200 DEM, kaznit
če se za prekršaj korisnik plaće ako bude zatečen da radi u drugoj organizaciji,
odnosno kod drugoga poslodavca, protivno odredbama stavka 1. članka 11.
ove Uredbe.

Članak 16.

Iznosi novčanih kazni iz članaka 14. i 15. ove Uredbe revalorizirat
će se po srednjem tečaju Narodne banke Hrvatske na dan naplate kazne.

PRIJELAZNE I ZAKLlUČNE ODREDBE

Članak 17.

Zahtjevi podnijeti do dana stupanja na snagu ove Uredbe koji nisu riješeni,
riješit će se po odredbama ove Uredbe.

Članak 18.

Danom stupanja na snagu ove Uredbe prestaje važiti Uredba o osiguravanju
sredstava, ostvarivanju prava i na činu isplate minimalnih plaća i naknada
određenim fizičkim i pravnim osobama ("Narodne novine", broj
40/92)

Članak 19.

Ova Uredba stupa na snagu danom objave u "Narodnim novinama".

Klasa : 120-02/93-01 /01

Urbroj : 5030105-93-5

Zagreb, 4. lipnja 1993.

Predsjednik

**Nikica Valentić, v. r.**

Uredba, NN 54/1993-1038